APSTIPRINĀTS

VSIA ,,Strenču psihoneiroloģiskā slimnīca”

Izsoles komisijas 03.07.2023. sēdē

protokols Nr.1

**VSIA „Strenču psihoneiroloģiskā slimnīca”**

**dzīvojamo telpu nomas tiesību izsole**

(ID Nr. 2/2023)

**NOTEIKUMI**

**1. Vispārīgie noteikumi**

* 1. Izsoles noteikumi nosaka kārtību, kādā tiek piešķirtas tiesības nomāt VSIA „Strenču psihoneiroloģiskā slimnīca” valdījumā esošas telpas - dzīvokļus (turpmāk tekstā - Nomas objekti).
  2. Izsole tiek rīkota saskaņā ar 30.06.2023. VSIA „Strenču psihoneiroloģiskā slimnīca” valdes locekles izdotu rīkojumu Nr. 96.-p “Par izsoles organizēšanu” izveidota Izsoles komisija, turpmāk tekstā - Komisija.
  3. Nomas objekti atrodas VSIA „Strenču psihoneiroloģiskā slimnīca” teritorijā, Valkas ielā 11, Strenčos, Valmieras novadā.
  4. Izsoles veids: mutiska izsole.
  5. Izsoles solis nomas objektam: 1,00 EUR.
  6. Izsoles vieta un laiks: izsole notiks VSIA „Strenču psihoneiroloģiskā slimnīca” Administrācijas ēkā - konferenču telpā, Valkas ielā 11, Strenčos, Valmieras novadā, **2023. gada 12. jūlijā:**
     1. plkst. 9.00 par nomas objektu Nr. 1;
     2. plkst. 9.20 par nomas objektu Nr. 2;
     3. plkst. 9.40 par nomas objektu Nr. 3;
     4. plkst. 10.00 par nomas objektu Nr. 4;
     5. plkst. 10.20 par nomas objektu Nr. 5;
     6. plkst. 10.40 par nomas objektu Nr. 6;
     7. plkst. 11.00 par nomas objektu Nr. 7;
     8. plkst. 11.20 par nomas objektu Nr. 8;
     9. plkst. 11.40 par nomas objektu Nr. 9.
  7. Izsole tiek rīkota par 9 (deviņiem) Nomas objektiem, par katru no tiem izsolot tiesības slēgt nomas līgumu par vienu Nomas objektu.
  8. Pieteikums dalībai izsolē iesniedzams par katru Nomas objektu atsevišķi.
  9. Viens pretendents var iesniegt vienu vai vairākus pieteikumus.
  10. Izsoles sākumcena (nomas maksa mēnesī, EUR bez PVN):
      1. Nomas objekts Nr. 1, **Valkas iela 11B-1**: EUR 151.84 (viens simts piecdesmit viens *euro,* astoņdesmit četri centi);
      2. Nomas objekts Nr. 2, **Valkas iela 11B-2**: EUR 147.22 (viens simts četrdesmit septiņi *euro,* divdesmit divi centi);
      3. Nomas objekts Nr. 3, **Valkas iela 11C-1**: EUR 32.65 (trīsdesmit divi *euro,* sešdesmit pieci centi);
      4. Nomas objekts Nr. 4, **Valkas iela 11C-2**: EUR 68.23 (sešdesmit astoņi *euro,* divdesmit trīs centi);
      5. Nomas objekts Nr. 5, **Valkas iela 11C-3**: EUR 48.96 (četrdesmit astoņi *euro,* deviņdesmit seši centi);
      6. Nomas objekts Nr. 6, **Valkas iela 11E-3**: EUR 49.37 (četrdesmit deviņi *euro,* trīsdesmit septiņi centi);
      7. Nomas objekts Nr. 7, **Valkas iela 11E-9**: EUR 27.96 (divdesmit septiņi *euro,* deviņdesmit seši centi);
      8. Nomas objekts Nr. 8, **Valkas iela 11E-10:** EUR 35.18 (trīsdesmit pieci *euro*, astoņpadsmit centi).
      9. Nomas objekts Nr. 9, **Valkas iela 11A-6**: EUR 29.69 (divdesmit deviņi *euro,* sešdesmit deviņi centi)

Izsolē nosolītā cena (nomas maksa mēnesī) ir apliekama ar Pievienotās vērtības nodokli (PVN).

* 1. Persona, kura vēlas piedalīties izsolē, iemaksā izsoles nodrošinājumu **EUR** **30,00** (trīsdesmit *euro,* nulle centi) apmērā. Nodrošinājums iemaksājams VSIA ,,Strenču psihoneiroloģiskā slimnīca” kasē vai ar pārskaitījum VSIA „Strenču psihoneiroloģiskā slimnīca” (reģistrācijas Nr. 50003408181), kontāNr.: LV95HABA0551019371923 AS Swedbank(bankas SWIFT kods HABALV22), norādot mērķi „Dzīvojamo telpu nomas tiesību izsoles nodrošinājuma nauda”.
  2. Ja persona iesniedz pieteikumus dalībai izsolē par vairākiem Nomas objektiem, drošības nauda 1.11. punktā noteiktā apmērā jāiemaksā par katru Nomas objektu.
  3. Izsoles dalībniekiem, kuri nav nosolījuši izsoles objektu, 10 (desmit) darba dienu laikā pēc izsoles rezultātu apstiprināšanas, atmaksā samaksāto izsoles nodrošinājuma naudu, izņemot šajos izsoles noteikumus paredzētos gadījumus.
  4. Izsoles uzvarētājam iemaksātā nodrošinājuma nauda netiek atgriezta, bet tiek ieskaitīta nomas maksas maksājumos.
  5. Paziņojumu par izsoli Komisija ievieto VSIA „Strenču psihoneiroloģiskā slimnīca” mājaslapā [www.strencupns.lv](http://www.strencupns.lvv) un VAS ,,Valsts nekustamie īpašumi” mājaslapā [www.vni.lv](http://www.vni.lv)
  6. Komisijai papildus šajos noteikumos noteiktajiem pienākumiem un tiesībām ir šādi pienākumi un tiesības:
     1. nodrošināt pieteikumu dalībai izsolē un izsoles noteikumos norādīto dokumentu pieņemšanu izsoles noteikumos minētajā vietā, laikā;
     2. līdz izsoles sākumam neizpaust ziņas trešajām personām par pieteikumu iesniedzējiem izsolei un pieteikumu skaitu;
     3. nodrošināt nomas objektu apskati (2.3. punkts);
     4. nepieņemt pieteikumu dalībai izsolē pēc pieteikuma iesniegšanas termiņa beigām.

**2. Nomas objektu raksturojums**

* 1. Nomas objekti ir VSIA „Strenču psihoneiroloģiskā slimnīca” valdījumā esoši dzīvokļi, kam nav dienesta dzīvokļa statuss.
  2. Nomas objektu apraksti pieejami Noteikumu pielikumā Nr. 2 ,,Informācija par nomas objektiem”.
  3. Nomas objektus var apskatīt darba dienās, laikā no 9:00 līdz 15:00 **līdz 2023. gada 11. jūlijam plkts.10.00.** Kontaktpersona: VSIA ,,Strenču psihoneiroloģiskā slimnīca” ekonomists Edijs Poikāns, tel.nr. 28722768.

**3. Izsoles dalībnieki, pieteikšanās izsolei un izsoles dalībnieku reģistrācija**

3.1. Par izsoles dalībnieku var kļūt ikviena fiziska vai juridiska persona, kura izsoles sludinājumā noteiktajā termiņā un kārtībā ir iesniegusi Komisijai pieteikumu dalībai izsolē, iemaksājusi izsoles nodrošinājuma naudu un atbilst šajos noteikumos minētām prasībām pretendentiem.

3.2. Pieteikumu dalībai izsolē jāiesniedz **līdz 2023. gada 11. jūlijam plkst. 13.00** (pieteikumu pieņemšanas beigu termiņš VSIA ,,Strenču psihoneiroloģiskā slimnīca” grāmatvedībā)personīgi VSIA ,,Strenču psihoneiroloģiskā slimnīca” grāmatvedībā, vai nosūtot pa pastu uz adresi VSIA ,,Strenču psihoneiroloģiskā slimnīca”, Valkas ielā 11, Strenčos, Valmieras novadā, LV-4730, vai nosūtot elektroniski parakstīta dokumenta formātā uz VSIA ,,Strenču psihoneiroloģiskā slimnīca” e-pastu [ilze.bicevska@strencupns.lv](mailto:ilze.bicevska@strencupns.lv) ar norādi **,,Pieteikums dalībai izsolē”**.

3.3. Pieteikumā dalībai izsolē jāiekļauj sekojoši dokumenti:

* + 1. Aizpildīta pieteikuma forma (Noteikumu pielikumā Nr.1),
    2. Citi šajos noteikumos noteiktie dokumenti, ja prasība iesniegt tos attiecas uz pretendentu.

3.4. Pieteikumu dalībai izsolē paraksta fiziska persona personīgi vai, uz notariāli apliecinātas pilnvaras pamata pilnvarotā persona, juridiskas personas paraksttiesīgs pārstāvis vai pilnvarotā persona.

3.5. Pretendents, iesniedzot pieteikumu dalībai izsolē, apliecina, ka vēlas iegūt tiesības nomāt nomas objektu saskaņā ar šiem izsoles noteikumiem, un ir informēts, ka jebkura izsoles dalībnieka prasība izmainīt šos noteikumus tiks uzskatīta par atteikšanos piedalīties izsolē, zaudējot samaksāto izsoles nodrošinājumu.

3.6. Ja pieteikumu dalībai izsolē iesniedz pretendenta pilnvarots pārstāvis, pieteikumam jāpievieno normatīvajos aktos noteiktā kārtībā apliecināta pilnvara vai tās atvasinājums.

3.7. Ja publiskajās datubāzēs nevar iegūt informāciju par pretendentu - juridisku personu vai personālsabiedrību, Komisija ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas). Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.

3.8. Komisijai nav tiesību pielaist pretendentu izsolei sekojošos gadījumos:

* + 1. ja nav uzrādīti vai iesniegti nepieciešamie dokumenti saskaņā ar izsoles noteikumu prasībām;
    2. nav iemaksāts izsoles nodrošinājums;
    3. ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta.
    4. pretendents ir iekļauts Starptautisko vai Latvijas Republikas noteikto sankciju sarakstā.

3.9. Ja piedāvājums tiek sūtīts pasta sūtījumā, pretendents ir atbildīgs par savlaicīgu pieteikuma dalībai izsolē izsūtīšanu, lai nodrošinātu pieteikuma saņemšanu ne vēlāk kā līdz pieteikumu pieņemšanas beigu termiņam.

3.10. Pretendentam nav tiesības atsaukt savu pieteikumu dalībai izsolē un pieprasīt iemaksātās izsoles nodrošinājuma summas atmaksāšanu.

3.11. Komisija ir tiesīga pārbaudīt pretendenta pieteikumos sniegtās ziņas.

3.11.1. ja tiek konstatēts, ka pretendents pieteikumā ir sniedzis nepatiesas ziņas, šis pretendents tiek izslēgts no dalības izsolē un tam netiek atmaksāts iemaksātais izsoles nodrošinājums.

**4. Izsoles norise**

4.1. Izsole notiks šo noteikumu 1.6. punktā noteiktā vietā un laikā**.**

4.2. Izsole notiek Komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultātus apstiprina Komisija un 10 darbdienu laikā pēc izsoles rezultāta apstiprināšana tiek publicēta Strenču psihoneiroloģiskā slimnīcas mājaslapā [www.strencupns.lv](http://www.strencupns.lv) .

4.3. Pretendenti vai to pilnvarotās personas pirms izsoles:

4.3.1. uzrāda Komisijai personu apliecinošu dokumentu;

4.3.2. saņem kartīti ar reģistrācijas numuru.

4.4. Ja Izsoles dalībnieks vai tā pilnvarotā persona nevar uzrādīt personu apliecinošu dokumentu, Komisija nav tiesīga ļaut šai personai piedalīties izsolē un uzskata, ka Izsoles dalībnieks nav ieradies uz izsoli, par ko izdara atzīmi izsoles protokolā.

4.5. Ja Izsoles dalībnieks nav ieradies uz izsoli, Komisija par to izdara atzīmi izsoles protokolā un konkrētajam Izsoles dalībniekam netiek atmaksāts samaksātais izsoles nodrošinājums.

4.6. Izsoli vada Komisijas priekšsēdētāja (viņas prombūtnē - Komisijas izvēlēts komisijas loceklis), turpmāk - Izsoles vadītājs.

4.7. Izsoles vadītājs atklāj izsoli sākot ar nomas objekta Nr. 1 nomas tiesību izsoli un informē par:

4.7.1. dalībai minētā nomas objekta nomas tiesību izsolei reģistrētajiem izsoles dalībniekiem;

4.7.2. klātesošajiem dalībniekiem nomas objektā Nr.\_\_;

4.7.3. izsolāmo nomas tiesību objektu;

4.7.4. nomas objekta izsoles sākumcenu un izsoles soli.

4.8. Izsoles dalībnieki solīšanas procesā paceļ savu izsoles dalībnieka karti ar numuru, kas ir dalībnieka apliecinājums tam, ka viņš piekrīt nomāt nomas objektu par Izsoles vadītāja piedāvāto cenu.

4.9. Ja uz izsoles objekta nomas tiesībām pretendē tikai viens izsoles dalībnieks, izsoli atzīst par notikušu. Iznomātājs ar nomas tiesību pretendentu slēdz nomas līgumu par nomas maksu, kas

ir izsoles sākumcena.

4.10. Ja izsolei piesakās vairāki nomas tiesību pretendenti un neviens nomas tiesību pretendents nepārsola izsoles sākumcenu, izsoli atzīst par nenotikušu.

4.11. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.

4.12. Solīšanas laikā izsoles vadītājs atkārto piedāvāto nomas maksu. Ja neviens no solītājiem nepiedāvā augstāku nomas maksu, izsoles vadītājs trīs reizes atkārto pēdējo piedāvāto augstāko nomas maksu un fiksē to. Ar to noslēdzas nomas tiesību iegūšanu.

4.13. Katrs solītājs ar parakstu apstiprina izsoles dalībnieku sarakstā savu pēdējo solīto nomas maksas summu. Ja tas netiek izdarīts, viņš tiek svītrots no izsoles dalībnieku saraksta.

4.14. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.

4.15. Solītājs, kurš piedāvājis visaugstāko nomas maksu, pēc nosolīšanas nekavējoties ar savu parakstu apliecina norādītās nomas maksas summas atbilstību nosolītajai nomas maksai izsoles dalībnieku sarakstā. Ja tas netiek izdarīts, uzskatāms, ka nosolītājs atteicies no nomas tiesībām, viņš tiek svītrots no izsoles dalībnieku saraksta un viņam netiek atgriezta izsoles nodrošinājuma maksa.

4.16. Komisija protokolē visu izsoles gaitu. Protokolam kā pielikumu pievieno izsoles dalībnieku sarakstu un nosolītās cenas.

1. **Nomas līgums** 
   1. Nomas līgums stājas spēkā pēc tā saskaņošanas Latvijas Republikas Veselības Ministrijā. Nomas līguma darbības termiņš: **10 (desmit) gadi no nomas līguma noslēgšanas dienas**.
   2. Iznomātājs nomas līgumu slēdz ar to nomas tiesību pretendentu, kurš nosolījis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju 10 darbdienu laikā no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies. Šajā gadījumā iesniegtā izsoles nodrošinājuma nauda netiek atmaksāta.
   3. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājs secīgi piedāvā slēgt nomas līgumu tam pretendentam, kurš nosolīja nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu šo noteikumu 1.15. punktā minētajā tīmekļvietnē.
   4. Nomas tiesību pretendents, kurš nosolījis nākamo augstāko nomas maksu, atbildi uz šo noteikumu 5.3. punktā minēto piedāvājumu sniedz 10 darbdienu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar iznomātāju 10 darbdienu laikā no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

**6. Izsoles rezultātu apstiprināšana, izsoles atzīšana par nesekmīgu vai spēkā neesošu**

* 1. Komisija protokolē sēžu norisi un izsoles protokolus apstiprina 5 (piecu) dienu laikā pēc izsoles.
  2. Komisija pieņem lēmumu par izsoles atzīšanu par nesekmīgu, ja:
     1. noteiktajos termiņos nav iesniegts neviens pieteikums dalībai izsolē, kas atbilst izsoles noteikumu prasībām;
     2. izsoles dalībnieki ir tikai tādas personas, kuras nevar slēgt darījumus vai kurām nebija tiesību piedalīties izsolē;
     3. neviens izsoles dalībnieks nav piekritis slēgt nomas līgumu;
  3. Komisijai ir pienākums pieņemt lēmumu par izsoles atzīšanu par spēkā neesošu, ja:
     1. Izsole bijusi izsludināta, pārkāpjot šos noteikumus vai Latvijas Republikā spēkā esošus normatīvos aktus, kas attiecas uz šo izsoli;
     2. Izsole notikusi citā vietā un/vai laikā, nekā izsludināts;
     3. Nav ievērotas izsoles noteikumos noteiktās pieteikumu reģistrācijas prasības;
     4. Tiek noskaidrots, ka nepamatoti nav ļauts kādai personai piedalīties izsolē vai nepareizi noraidīts kāds pieteikums;
     5. Starp izsoles dalībniekiem konstatēta vienošanās, kas ietekmējusi izsoles rezultātus vai gaitu;
     6. Par izsoles uzvarētāju atzīts izsoles dalībnieks, kuram nav bijušas tiesības piedalīties izsolē.
  4. Rakstveida pretenzijas par izsoles noteikumu pārkāpumiem izsoles dalībnieki var iesniegt VSIA ,,Strenču psihoneiroloģiskā slimnīca” valdes loceklei ne vēlāk kā 3 (trīs) dienu laikā pēc izsoles, iesniedzot attiecīgus pierādījumus.

Pielikumā:

Pielikums Nr.1 - Pieteikuma veidlapa;

Pielikums Nr.2 - Informācija par nomas objektiem;

Pielikums Nr.3 - Telpu nomas līguma projekti.

Izsoles komisijas priekšsēdētāja /I. Bičevska/

**1.pielikums**

VSIA „Strenču psihoneiroloģiskā slimnīca”

dzīvojamo telpu nomas tiesību izsole

**pieteikums**

**dalībai** **VSIA „Strenču psihoneiroloģiskā slimnīca”**

**dzīvojamo telpu nomas tiesību izsolei**

**PRETENDENTS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*fiziskās personas vārds, uzvārds / juridiskās personas nosaukums*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(personas kods / reģistrācijas nr.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(deklarētā adrese / juridiskā adrese, tālrunis, e-pasta adrese)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskās personas pārstāvja amats, vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(bankas nosaukums, bankas konta numurs)*

 pilnvarojums pārstāvēt personu, ja personu pārstāv cita persona, kuras pārstāvības tiesības neizriet no Uzņēmumu reģistra izziņas (juridiskām personām) vai fiziskas personas pārstāvis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*fiziskās personas vārds, uzvārds / juridiskās personas nosaukums*)

ar šī pieteikuma iesniegšanu:

1. Piesaku dalību VSIA “Strenču psihoneiroloģiskā slimnīca” dzīvojamo telpu nomas tiesību izsolei.
2. Apstiprinu, ka tiesības un pienākumi, kas ir noteikti izsoles noteikumos un normatīvajos aktos, ir skaidras un saprotamas.
3. Apstiprinu, ka esmu iepazinies ar izsoles noteikumiem, pirkuma līguma projektu un piekrītu tā nosacījumiem, tie ir saprotami un iebildumu un pretenziju nav.
4. Apņemos ievērot Izsoles noteikumu prasības;
5. Piekrītu, ka personas dati tiks izmantoti, lai pārliecinātos par sniegtās informācijas patiesīgumu.
6. Piekrītu, ka saziņai ar Pretendentu tiek izmantota šajā pieteikumā dalībai izsolē norādītā e-pasta adrese.

Pielikumā:

 Drošības naudas samaksu apliecinošs dokuments uz\_\_\_\_\_\_lpp.;

 Pilnvarotās personas pārstāvības tiesības apliecinoša dokumenta kopija uz\_\_\_\_ lpp.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/pieteikumu sagatavošanas vieta un datums/ /paraksts un tā atšifrējums/

**2.pielikums**

VSIA „Strenču psihoneiroloģiskā slimnīca”

dzīvojamo telpu nomas tiesību izsole

**Informācija par nomas objektiem**

**3.pielikums**

VSIA „Strenču psihoneiroloģiskā slimnīca”

dzīvojamo telpu nomas tiesību izsole

**Dzīvojamo telpu nomas līgumu projekti**